
PÄIVÄKIRJATEHTÄVÄ LIITTYEN TOISEEN MAAILMANSOTAAN
________________________________________________________
Historian oppiaineen perusopetuksen päättöarvioinnin tukimateriaali

ALOITUS
PÄIVÄKIRJATEHTÄVÄ TOISESTA MAAILMANSODASTA
Toiseen maailmansotaan liittyvässä päiväkirjatehtävässä oppilas valitsee itseään kiinnostavan toiseen maailmansotaan liittyvän historiallisen henkilön tai keksityn hahmon, jonka hän sijoittaa oikeisiin historiallisiin tapahtumiin. 
Työssään oppilas kirjoittaa henkilön fiktiivistä päiväkirjaa, jossa hänen on tarkoitus harjoitella historiallista empatiaa, oppia ajoittamaan tapahtumat oikein sekä oppia sijoittamaan henkilöt historiallisesti sopiviin tapahtumapaikkoihin. Lisäksi oppilas pääsee harjoittelemaan tiedonhakua, erilaisten lähteiden käyttämistä ja tiedon soveltamista.
Tässä tukimateriaalissa on oppilaalle annettavat ohjeet sekä arviointikriteerit. Arvioinnin kohteena ovat tavoitteet: T2 historiatiedon hankkiminen, T4 kronologian ymmärtäminen, T5 historiallinen empatia, T6 syy-seuraussuhteen ymmärtäminen ja T9 ihmisen toiminnan selittäminen.

PÄIVÄKIRJATEHTÄVÄ 
OHJEET OPPILAALLE
· Valitse itseäsi kiinnostava toiseen maailmansotaan liittyvä henkilö, esim. Hitler, Mussolini, Stalin, Mannerheim, Churchill, Rommel, Häyhä, Eisenhower, Ryti, Truman tai käytä keksimääsi henkilöä, kuten tavallinen sotilas, kotirintaman ihminen, Saksan juutalainen ja anna hänelle sopiva nimi.

· Kirjoita valitsemasi henkilön kuvitteellista päiväkirjaa docsiin. Kerro työsi alussa, kenen henkilön päiväkirjasta on kyse.

· Asetu henkilön asemaan ja mieti, mitä hän on voinut ajatella eri vaiheissa sotaa.

· Kirjoita henkilön päiväkirjamerkintöjä, jotka ajoitat oikein ja sijoita tapahtumat sopiviin paikkoihin. Tuo henkilön ajatusten lisäksi päivityksissä esille tilanteeseen kuuluvia historiallisia faktoja ja syy-seuraussuhteita.

· Käytä työsi tukena erilaisia lähteitä, joista yksi voi olla oppikirja. Merkitse käytetyt lähteet päiväkirjaan. 

· Tee vähintään viisi asiasisältöistä päiväkirjamerkintää.

· Palauta tekemäsi päiväkirja määräaikaan mennessä opettajalle.

· Työt arvioidaan. Tutustu alla oleviin arviointikriteereihin ennen työsi aloittamista.


































ARVIOINTIKRITEERIT

	ARVOSANA
	OSAAMISEN KUVAUS ARVOSANALLE

· Ajoitus ja tapahtumapaikat ovat osittain oikein.
· Päivityksissä on vähän sisältöä ja päivityksiä on viisi.
· Lähteitä ei ole merkitty.

· Ajoitus ja tapahtumapaikat ovat oikein.
· Päivityksissä on sisältöä, ja päivityksiä on 5–7.
· Päivityksissä on osittain osattu soveltaa historian tietoa tai asettua toisen ihmisen asemaan ja kuvailla henkilön toimintaa kerrotuissa tilanteissa.
· Lähteenä on käytetty kahta lähdettä.

· Ajoitus ja tapahtumapaikat ovat oikein.
· Päivityksissä on hyvin sisältöä ja päivityksiä on yli 7.
· Päivityksissä on osattu soveltaa historian tietoa, asettua toisen ihmisen asemaan ja kuvailla henkilön toimintaa kerrotuissa tilanteissa ja niissä on on tulkittu henkilön taustan vaikutusta hänen toimintaansa.
· Päivityksissä on käytetty ajankohtaan ja asiaan liittyviä käsitteitä ja on tuotu esille ajanjaksolle ominaisia piirteitä.
· Päiväkirja on johdonmukainen kokonaisuus.
· Lähteinä on käytetty useampaa lähdettä.


	
9
	
· Ajoitus ja tapahtumapaikat ovat oikein. 
· Päivityksissä on sisältöä laajasti ja päivityksiä on yli 7.
· Päivityksissä on osattu soveltaa historian tietoa ja asettua toisen ihmisen asemaan ja kuvailla sekä selittää henkilön ajatuksia, tunteita ja toimintaa kerrotuissa tilanteissa. Päivityksissä on osattu myös arvioida henkilön taustan vaikutusta hänen toimintaansa.
· Päivityksissä on osattu käyttää ajankohtaan ja asiaan liittyviä käsitteitä, tapahtumia, henkilöitä ja ilmiöitä oikein.
· Päiväkirja on johdonmukainen kokonaisuus.
· Lähteinä on käytetty useampaa lähdettä ja on osattu valita lähteiksi asiaan liittyvät lähteet.




